HON’BLE MINSTER PU C.LALSAWIVUNGA’N AH&VETY HMUNHMA LEH DLAO OFFICE TE A TLAWH,"1029/2024-2025 LUNGLEI, the 1 st July, 2024: Vawiin chawhnu kha Pu C.Lalsawivunga, Hon’ble minister, AH& VETY,LAD etc. chuan  Lunglei khawpui lo luh hmain, AH&Vety ram, Pukpui a mi a tlawh a, tichuan DLAO Office a tlawh leh hnuah Convention Hall, Convention centre-ah khualzahawm niin, LMC Award  2024  best/Cleanest ward Kick-off programme a hmanpui a. Convention Centre-a programme a hmanzawh hnuah hian DAH&VO Office, Chanmari veng a mi a tlawh a, chumi hnuah Integrated Animal Husbandry & Veterinary Training Institute (IAH&VTI), Lungpui zawl a mi a  tlawh  leh a. Heath hian Principal chuan an hmalak tawhna leh hmachhawp te Minister chu lo hrilhin, an harsatna nei te pawh a lo thlen bawk a ni. Vawiin tlaiah vek hian Minister chuan  District Park, Zobawk  leh Laldenga Park, Pukpuia mi te pawh a  tlawh tel  bawk. Amah lo dawngsawngtu  office staff te hnenah Minister chuan ruahsur tam avanga an thlen hun tura an thlen theih loh thu sawiin, Office leh hmunhma tlawh hun siamsa  pawh siam danglam hret a ngaih thu sawiin, an rin loh huna an office a tlawh avanga harsatna a thlen te a awm chuan pawi a tih thu a sawi bawk. Minister chuan Office a tlawhnaa staff ten hlim taka an lo dawngsawng chu lawmmawm a tih thu sawiin, dikna ngaina tur leh rinawmna leh taimakna nen an hna chanpual theuh an thawh chuan an office leh department mai bakah Mizoram tan hmasawnna rahbi tukna kawngah contribution ropui tak an nei dawn a ni tih hre reng turin a chah a, an harsatna leh mamawh an lo thlen te chu bawhzui dan ngaihtuah vat a nih tur thu in a chhang. Attachment Loading attachment...",Dated: 1 st Jul 24 7:27 PM,https://dipr.mizoram.gov.in/post/honble-minster-pu-clalsawivungan-ahvety-hmunhma-leh-dlao-office-te-a-tlawh